ในหลวง พระราชทาน เครื่องช่วยหายใจ 7 เครื่อง ให้ รพ.ภูมิพลอดุลยเดช 
ในหลวง พระราชทานเครื่องช่วยหายใจเพิ่มเติม จำนวน 7 เครื่อง ให้ รพ.ภูมิพลอดุลยเดช กรมแพทย์ทหารอากาศ เพื่อนำไปใช้ดูแลรักษาผู้ป่วย โควิด-19วันที่ 1 เม.ย. พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเครื่องช่วยหายใจเพิ่มเติม ให้แก่ โรงพยาบาลภูมิพลอดุลยเดช กรมแพทย์ทหารอากาศ จำนวน 7 เครื่อง โดยมี พลอากาศโท เกรียงไกร โสธรชัย เจ้ากรมแพทย์ทหารอากาศ พร้อมด้วย พลอากาศตรี ทวีพงษ์ ปาจรีย์ ผู้อำนวยการ โรงพยาบาลภูมิพลอดุลยเดช กรมแพทย์ทหารอากาศ และคณะผู้บริหารโรงพยาบาลภูมิพลอดุลยเดช กรมแพทย์ทหารอากาศ เป็นผู้แทนรับมอบ ณ ลานชั้น 2 อาคารคุ้มเกล้าฯ โรงพยาบาลภูมิพลอดุลยเดช กรมแพทย์ทหารอากาศซึ่งเดิมทางโรงพยาบาลฯ ได้รับเครื่องมือแพทย์พระราชทานในเบื้องต้นแล้ว เมื่อวันที่ 26 มีนาคม 2563 ได้แก่ เครื่องช่วยหายใจ จำนวน 3 เครื่อง และเครื่องวัดออกซิเจนแบบปลายนิ้ว จำนวน 13 เครื่องทั้งนี้ บุคลากรทางการแพทย์ทุกคน ของโรงพยาบาลภูมิพลอดุลยเดช กรมแพทย์ทหารอากาศ รู้สึกซาบซึ้งในพระมหากรุณาธิคุณอย่างหาที่สุดมิได้ และจะนำเครื่องมือ อุปกรณ์ทางการแพทย์ ที่ได้รับพระราชทานในครั้งนี้ นำไปใช้ในการดูแลรักษาผู้ป่วยในสถานการณ์การแพร่ระบาดโควิด19 ให้ได้รับการดูแลรักษาอย่างดีที่สุด เต็มที่เต็มกำลังความสามารถ
ในหลวง พระราชทานเครื่องช่วยหายใจเพิ่มเติม จำนวน 7 เครื่อง ให้ รพ.ภูมิพลอดุลยเดช กรมแพทย์ทหารอากาศ เพื่อนำไปใช้ดูแลรักษาผู้ป่วย โควิด-19 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,ในหลวง,พระราชทานเครื่องช่วยหายใจ,รพ.ภูมิพลอดุลยเดช,ข่าวทั่วไป